ได้กินยายา orphenadrine citrate (norgio) มีผลกระทบต่อกระเพาะมากมั้ยค่ะพอดีลืมบอกว่าเป็นโรคกระเพาะ
สวัสดีค่ะ ยา norgic เป็นยาคลายกล้ามเนื้อโดยเป็นยาผสมระหว่าง orphenadrine citrate 35 mg และ paracetamol 500 mg โดยตัวยา orphenadrine จะไปออกฤทธิ์ต่อการทำงานของสารสื่อประสาทบางชนิดในสมอง ส่งผลให้กล้ามเนื้อลายลดอาการตึงตัว ทำให้ลดอาการเจ็บหรือปวดของกล้ามเนื้อได้ผลข้างเคียงที่มักพบได้ เช่น อาการปากแห้ง คอแห้ง ปวดหัว มึนหัว คลื่นไส้ อาเจียน ใจสั่น อ่อนเพลีย ม่านตาขยาย มองภาพไม่ชัด ง่วงนอน เป็นต้นข้อห้ามของการใช้ยา ได้แก่ หญิงตั้งครรภ์และหญิงที่ให้นมบุตร มีโรคต้อหิน โรคกล้ามเนื้ออ่อนแรง โรคต่อมลูกหมากโต มีกระเพาะปัสสาวะอุดตัน มีภาวะหัวใจเต้นผิดจังหวะ และผู้ทีมีแผลในกระเพาะอาหารชนิดที่ทำให้ทางเดินตีบแคบลงดังนั้นหากมีแค่อาการโรคกระเพาะอาหารอักเสบที่ไม่รุนแรง สามารถทานได้ค่ะ ไม่ได้ส่งผลให้การอักเสบของกระเพาะอาหารรุนแรงขึ้น โดยทานครั้งละ 1-2 เม็ด ไม่เกินวันละ 3 ครั้ง แนะนำให้ทานหลังอาหารเพื่อลดอาการคลื่นไส้ อาเจียนที่อาจเกิดขึ้นได้